
Tiekėjams pagal sąrašą
Siunčiama CVP IS priemonėmis


DĖL ATSAKYMŲ Į KLAUSIMUS PATEIKIMO

Akcinės bendrovės Lietuvos pašto viešųjų pirkimų komisija (toliau – Pirkėjas) informuoja, kad vykdydama pirkimą Nr. 6884722 „Klientų pasitenkinimo (angl. Customer satisfaction score – CSAT) apklausų paslaugos“ (toliau – Pirkimas), 2026-03-20 Centrinės viešųjų pirkimų informacinės sistemos priemonėmis iš potencialaus Paslaugų teikėjo gavo klausimą:

(Siekiant išvengti turinio interpretacijų, tiekėjų klausimai cituojami tiksliai taip, kaip buvo pateikti CVP IS priemonėmis (tekstas neredaguotas). 

Klausimas:
Laba diena,

prašome patikslinti kokia sistema yra naudojama šiuo metu, atitinkamai, kurią sistemą reikės integruoti su nauja projekto metu įdiegiama sistema.

Kalbama apie sistemą , nurodytą Techninės specifikacijos dokumento 3 skilties "Reikalavimai paslaugoms" 2 lentelės 4.1 punkte: "Paslaugų teikėjas per Techninės specifikacijos 1 lentelės 1 eilutėje nurodytą terminą turi atlikti Paslaugų teikėjo informacinės sistemos integracijos su Pirkėjo informacine sistema darbus."

Atsakymas: Techninės specifikacijos 2 lentelės 4.1 punkte nurodyta, kad „Paslaugų teikėjas per Techninės specifikacijos 1 lentelės 1 eilutėje nurodytą terminą turi atlikti Paslaugų teikėjo informacinės sistemos integracijos su Pirkėjo informacine sistema darbus“. Kaip nurodyta Techninės specifikacijos 2 lentelės 4.2 punkte, „Integracijos tikslas – duomenų apsikeitimas. Paslaugos teikėjas turi palaikyti RESTful API integracijas su duomenų perdavimu JSON formatu“.
Pirkėjas paaiškina, kad Paslaugų teikėjas turės atlikti savo informacinės sistemos integraciją su Pirkėjo vidine sistema, kuri valdo LP Express operacinę dalį. Integracijos metu tarp sistemų bus keičiamasi Techninėje specifikacijoje nurodytais duomenimis.

Informuojame, kad vadovaujantis Pirkimo sąlygų BD 5.4 punktu, pasiūlymų pateikimo terminas pratęstas iki 2026-03-24 12:00 val. (Lietuvos laiku).


